CELEX: 32019D1854
Language: sl
Date: 2019-10-29 00:00:00
Title: Izvedbeni Sklep Komisije (EU) 2019/1854 z dne 29. oktobra 2019 o vzpostavitvi evropske raziskovalne infrastrukture za tehnologije za slikanje na področju bioloških in biomedicinskih ved – Konzorcija evropske raziskovalne infrastrukture Euro-BioImaging (Euro-BioImaging ERIC) (notificirano pod dokumentarno številko C(2019) 7612) (Besedilo v angleškem, bolgarskem, češkem, danskem, finskem, francoskem, italijanskem, madžarskem, nemškem, nizozemskem, portugalskem in švedskem jeziku je edino verodostojno) (Besedilo velja za EGP)

6.11.2019   
               
               
                  SL
               
               
                  Uradni list Evropske unije
               
               
                  L 285/9
               
            
         IZVEDBENI SKLEP KOMISIJE (EU) 2019/1854
         z dne 29. oktobra 2019
         o vzpostavitvi evropske raziskovalne infrastrukture za tehnologije za slikanje na področju bioloških in biomedicinskih ved – Konzorcija evropske raziskovalne infrastrukture Euro-BioImaging (Euro-BioImaging ERIC)
         
            
               (notificirano pod dokumentarno številko C(2019) 7612)
            
         
         (Besedilo v angleškem, bolgarskem, češkem, danskem, finskem, francoskem, italijanskem, madžarskem, nemškem, nizozemskem, portugalskem in švedskem jeziku je edino verodostojno)
         (Besedilo velja za EGP)
         EVROPSKA KOMISIJA JE
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 723/2009 z dne 25. junija 2009 o pravnem okviru Skupnosti za Konzorcij evropske raziskovalne infrastrukture (ERIC) (1) in zlasti člena 6(1)(a) Uredbe,
         ob upoštevanju naslednjega:
         
                     (1)
                  
                  
                     Bolgarija, Češka, Danska, Francija, Izrael, Italija, Madžarska, Nizozemska, Avstrija, Norveška, Portugalska, Finska, Švedska, Združeno kraljestvo in Evropski laboratorij za molekularno biologijo so Komisiji predložili vlogo za vzpostavitev evropske raziskovalne infrastrukture za tehnologije za slikanje na področju bioloških in biomedicinskih ved – Konzorcija evropske raziskovalne infrastrukture Euro-BioImaging (Euro-BioImaging ERIC) (v nadaljnjem besedilu: vloga). Belgija je sporočila svojo odločitev, da bo v Euro-BioImaging ERIC sprva sodelovala kot opazovalka. Vložniki so se strinjali, da bo Finska država članica gostiteljica Euro-BioImaging ERIC.
                  
               
                     (2)
                  
                  
                     Uredba (ES) št. 723/2009 je bila v Sporazum o Evropskem gospodarskem prostoru (v nadaljnjem besedilu: EGP) vključena s Sklepom Skupnega odbora EGP št. 72/2015 (2).
                  
               
                     (3)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se bosta za Združeno kraljestvo prenehali uporabljati z dnem začetka veljavnosti sporazuma o izstopu, sicer pa 1. novembra 2019, ob upoštevanju Sklepa Evropskega sveta (EU) 2019/584 (3), razen če Evropski svet v dogovoru z Združenim kraljestvom soglasno sklene, da se to obdobje podaljša.
                  
               
                     (4)
                  
                  
                     Po izstopu iz Unije in brez poseganja v določbe sporazuma o izstopu se bo Združeno kraljestvo štelo za tretjo državo v smislu točke (b) člena 2 Uredbe (ES) št. 723/2009.
                  
               
                     (5)
                  
                  
                     Komisija je v skladu s členom 5(2) Uredbe (ES) št. 723/2009 ocenila vlogo in ugotovila, da izpolnjuje zahteve iz navedene uredbe.
                  
               
                     (6)
                  
                  
                     Ukrepi iz tega sklepa so v skladu z mnenjem odbora, ustanovljenega s členom 20 Uredbe (ES) št. 723/2009
                  
               SPREJELA NASLEDNJI SKLEP:
         
            Člen 1
            
               1.   Ustanovi se Evropska raziskovalna infrastruktura za tehnologije za slikanje na področju bioloških in biomedicinskih ved – Konzorcij evropske raziskovalne infrastrukture Euro-BioImaging (Euro-BioImaging ERIC).
            
            
               2.   Osnovni elementi statuta Euro-BioImaging ERIC so določeni v Prilogi.
            
         
         
            Člen 2
            Ta sklep je naslovljen na Kraljevino Belgijo, Republiko Bolgarijo, Češko republiko, Kraljevino Dansko, Francosko republiko, Državo Izrael, Italijansko republiko, Madžarsko, Kraljevino Nizozemsko, Republiko Avstrijo, Kraljevino Norveško, Portugalsko republiko, Republiko Finsko, Kraljevino Švedsko, Združeno kraljestvo Velika Britanija in Severna Irska ter Evropski laboratorij za molekularno biologijo.
         
         
            V Bruslju, 29. oktobra 2019
            
               
                  Za Komisijo
               
               Carlos MOEDAS
               
                  Član Komisije
               
            
         
         
            (1)  UL L 206, 8.8.2009, str. 1.
         
            (2)  Sklep Skupnega odbora EGP št. 72/2015 z dne 20. marca 2015 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2016/755] (UL L 129, 19.5.2016, str. 85).
         
            (3)  Sklep Evropskega sveta (EU) 2019/584, sprejet v dogovoru z Združenim kraljestvom, z dne 11. aprila 2019 o podaljšanju obdobja na podlagi člena 50(3) PEU (UL L 101, 11.4.2019, str. 1).
      
      
         
            PRILOGA
            
               OSNOVNI ELEMENTI STATUTA EURO-BIOIMAGING ERIC
            
            Naslednji členi in odstavki členov Statuta Euro-BioImaging ERIC pomenijo osnovne elemente v skladu s členom 6(3) Uredbe Sveta (ES) št. 723/2009.
            1.   Naloge in dejavnosti (člen 1 Statuta Euro-BioImaging ERIC)
            
            
                     
                        (1)
                     
                     
                        Glavna naloga Euro-BioImaging ERIC je vzpostavitev in upravljanje razpršene raziskovalne infrastrukture za slikanje po vsej Evropi, ki raziskovalcem omogoča prost dostop do inovativnih tehnologij za slikanje na področju biologije in medicine. Cilj Euro-BioImaging ERIC je tudi zagotoviti strokovne storitve, slikovne podatke in storitve usposabljanja za izvajanje vrhunskih raziskav z uporabo tehnologij za slikanje.
                     
                  
                     
                        (2)
                     
                     
                        Euro-BioImaging ERIC v skladu z določbami tega statuta pri opravljanju svoje glavne naloge in izvajanju svojega petletnega strateškega načrta opravlja zlasti naslednje dejavnosti:
                        
                                    (a)
                                 
                                 
                                    prost fizični dostop do infrastrukture za slikanje;
                                 
                              
                                    (b)
                                 
                                 
                                    napredno strokovno znanje in storitve za uporabnike tehnologije;
                                 
                              
                                    (c)
                                 
                                 
                                    usposabljanje za uporabnike tehnologije, osebje objektov in naprav ter strokovnjake za tehnologijo;
                                 
                              
                                    (d)
                                 
                                 
                                    podporo za analizo in shranjevanje slikovnih podatkov, ki jih ustvarijo uporabniki;
                                 
                              
                                    (e)
                                 
                                 
                                    prost virtualni dostop do programske opreme za analizo slik in do repozitorijev slikovnih podatkov, ki so v javnem interesu;
                                 
                              
                                    (f)
                                 
                                 
                                    visokokakovostne standarde za pridobivanje slik, usposabljanje in upravljanje podatkov;
                                 
                              
                                    (g)
                                 
                                 
                                    dejavnosti usklajevanja in povezovanja znanstvenih skupnosti s področja slikanja na evropski ravni;
                                 
                              
                                    (h)
                                 
                                 
                                    vse druge dejavnosti, ki so potrebne za izpolnitev glavne naloge.
                                 
                              
                  
                     
                        (3)
                     
                     
                        Euro-BioImaging ERIC lahko izvaja tudi druge dejavnosti, kot so:
                        
                                    (a)
                                 
                                 
                                    promocija Euro-BioImaging ERIC;
                                 
                              
                                    (b)
                                 
                                 
                                    tehnološki razvoj v zvezi s storitvami;
                                 
                              
                                    (c)
                                 
                                 
                                    skupne razvojne dejavnosti na podlagi usklajenega, dolgoročnega razvojnega programa, ki vključuje sodelovanje med vozlišči Euro-BioImaging in skupinami uporabnikov, vključno z industrijo;
                                 
                              
                                    (d)
                                 
                                 
                                    prenos znanja v industrijo in k oblikovalcem politik;
                                 
                              
                                    (e)
                                 
                                 
                                    povečevanje sredstev Euro-BioImaging ERIC za namene izobraževanja in usposabljanja;
                                 
                              
                                    (f)
                                 
                                 
                                    sodelovanje z raziskovalno infrastrukturo s sorodnih in dopolnjujočih se področij.
                                 
                              
                  
                     
                        (4)
                     
                     
                        Euro-BioImaging ERIC opravlja svojo glavno nalogo na neprofitni osnovi. Euro-BioImaging ERIC lahko neposredno ali posredno opravlja nekatere pomožne gospodarske dejavnosti, če so te združljive z glavno nalogo Euro-BioImaging ERIC in dejavnostmi, ki so potrebne za izpolnjevanje navedene naloge, ter ne ogrožajo njenega izpolnjevanja. Euro-BioImaging ERIC vse prihodke, ustvarjene z navedenimi pomožnimi gospodarskimi dejavnostmi, uporabi za podporo svojim ciljem.
                     
                  2.   
                  Uradni sedež (člen 2 Statuta Euro-BioImaging ERIC)
            
            
                     
                        (1)
                     
                     
                        Euro-BioImaging ERIC je razpršena raziskovalna infrastruktura z uradnim sedežem na Finskem.
                     
                  
                     
                        (2)
                     
                     
                        Evropski laboratorij za molekularno biologijo gosti oddelek skupnosti za slikanje in upravljanje slikovnih podatkov na področju biologije (Bio-Hub), Italija pa gosti oddelek skupnosti za slikanje in upravljanje slikovnih podatkov na področju medicine (Med-Hub).
                     
                  
                     
                        (3)
                     
                     
                        Uradni sedež, Bio-Hub in Med-Hub tvorijo Euro-BioImaging Hub.
                     
                  
                     
                        (4)
                     
                     
                        Euro-BioImaging ERIC je s sporazumi o ravni storitev povezan z vozlišči Euro-BioImaging, ki so vzpostavljena v članicah Euro-BioImaging ERIC.
                     
                  3.   Naziv (člen 3 Statuta Euro-BioImaging ERIC)
            
            Evropska raziskovalna infrastruktura, ki se imenuje „Evropska raziskovalna infrastruktura za tehnologije za slikanje na področju bioloških in biomedicinskih ved“, je ustanovljena kot konzorcij evropske raziskovalne infrastrukture (ERIC) v skladu z Uredbo (ES) št. 723/2009 in se imenuje „Konzorcij evropske raziskovalne infrastrukture Euro-BioImaging“ ali „Euro-BioImaging ERIC“.
            4.   Trajanje in postopek prenehanja (člen 4 Statuta Euro-BioImaging ERIC)
            
            
                     
                        (1)
                     
                     
                        Euro-BioImaging ERIC je ustanovljen za nedoločen čas, vendar lahko preneha v skladu s postopkom iz odstavkov od 2 do 3.
                     
                  
                     
                        (2)
                     
                     
                        O prenehanju Euro-BioImaging ERIC odloča odbor Euro-BioImaging z dvotretjinsko večino.
                     
                  
                     
                        (3)
                     
                     
                        Sredstva, ki ostanejo po plačilu dolgov Euro-BioImaging ERIC, se porazdelijo med članice in opazovalke Euro-BioImaging ERIC sorazmerno s seštevkom njihovih prispevkov v Euro-BioImaging ERIC, razen če je z odborom Euro-BioImaging dogovorjeno drugače.
                     
                  5.   Odgovornost (člen 5 Statuta Euro-BioImaging ERIC)
            
            
                     
                        (1)
                     
                     
                        Euro-BioImaging ERIC je odgovoren za svoje dolgove. Euro-BioImaging ERIC ni odgovoren za obveznosti, ki nastanejo v vozliščih Euro-BioImaging.
                     
                  
                     
                        (2)
                     
                     
                        Finančna odgovornost članic Euro-BioImaging ERIC za dolgove Euro-BioImaging ERIC je omejena na ustrezne prispevke članic.
                     
                  
                     
                        (3)
                     
                     
                        Euro-BioImaging ERIC sklene ustrezno zavarovanje, da se pokrijejo tveganja v zvezi z delovanjem Euro-BioImaging ERIC.
                     
                  6.   Politika dostopa za uporabnike (člen 6 Statuta Euro-BioImaging ERIC)
            
            
                     
                        (1)
                     
                     
                        Učinkovit dostop do storitev Euro-BioImaging ERIC, vključno s fizičnim dostopom do vseh tehnologij za slikanje, usposabljanj in strokovnega znanja, se zagotovi na podlagi znanstvenih dosežkov in tehnične izvedljivosti predlaganega raziskovalnega projekta uporabnika.
                     
                  
                     
                        (2)
                     
                     
                        Odbor Euro-BioImaging pravila o dostopu, ki urejajo postopke in merila za dostop do storitev Euro-BioImaging ERIC, potrdi ob upoštevanju načel Evropske listine za dostop do raziskovalnih infrastruktur.
                     
                  
                     
                        (3)
                     
                     
                        Slikovni podatki, ki jih upravlja Euro-BioImaging ERIC, so v skladu z načeli FAIR na voljo in prosto dostopni vsem raziskovalcem, znanstvenim ustanovam in drugim deležnikom, če je to zakonsko dovoljeno. Za uporabo in zbiranje podatkov se uporabljajo ustrezne zakonske določbe o varstvu podatkov.
                     
                  7.   Politika znanstvenega ocenjevanja (člen 7 Statuta Euro-BioImaging ERIC)
            
            Dejavnosti Euro-BioImaging ERIC vsako leto oceni znanstveni svetovalni odbor Euro-BioImaging.
            8.   Politika razširjanja (člen 8 Statuta Euro-BioImaging ERIC)
            
            
                     
                        (1)
                     
                     
                        Euro-BioImaging ERIC spodbuja raziskave in praviloma spodbuja čim bolj prost dostop do podatkov iz raziskav v skladu s pogoji, določenimi v politiki razširjanja Euro-BioImaging ERIC.
                     
                  
                     
                        (2)
                     
                     
                        Euro-BioImaging ERIC od raziskovalcev zahteva, naj rezultate svojih raziskav dajo na voljo javnosti, in zagotavlja razpoložljivost rezultatov prek Euro-BioImaging ERIC. Uporaba storitev ali infrastrukture Euro-BioImaging ERIC ali obojega se omeni v publikacijah.
                     
                  
                     
                        (3)
                     
                     
                        Euro-BioImaging ERIC za doseganje ciljne javnosti uporablja različne kanale, vključno s spletnim portalom, glasilom, delavnicami, udeležbo na konferencah ter članki v revijah in dnevnih časopisih.
                     
                  9.   Politika na področju pravic intelektualne lastnine (člen 9 Statuta Euro-BioImaging ERIC)
            
            
                     
                        (1)
                     
                     
                        Ob upoštevanju pogojev morebitnih pogodb, sklenjenih med Euro-BioImaging ERIC in uporabniki, so pravice intelektualne lastnine, ki jo ustvarijo uporabniki Euro-BioImaging ERIC, v lasti navedenih uporabnikov.
                     
                  
                     
                        (2)
                     
                     
                        Euro-BioImaging ERIC je lahko lastnik pravic intelektualne lastnine, ki jo v celoti ali delno ustvari, pridobi ali razvije Euro-BioImaging ERIC, pod pogoji, določenimi v politiki Euro-BioImaging na področju pravic intelektualne lastnine.
                     
                  10.   Politika zaposlovanja (člen 10 Statuta Euro-BioImaging ERIC)
            
            Postopki izbire, iskanja in zaposlovanja osebja v uradu Euro-BioImaging Hub so pregledni, nediskriminatorni in zagotavljajo enake možnosti.
            11.   Politika javnih naročil (člen 11 Statuta Euro-BioImaging ERIC)
            
            Euro-BioImaging ERIC obravnava kandidate za javna naročila in javne razpise enakopravno in brez diskriminacije. Politika javnih naročil Euro-BioImaging ERIC upošteva načela preglednosti, nediskriminacije in konkurence. Podrobna pravila o postopkih javnega naročanja in merilih se določijo v izvedbeni politiki javnih naročil.